b'\n_START_ARTICLE_\nLignit\n_START_PARAGRAPH_\nLignit ali mehki rjavi premog je vrsta premoga, ki ima sorazmerno nizko kurilno vrednost (od 10 do 20 MJ/kg). Vsebuje namre\xc4\x8d le od 60 do 70 % ogljika._NEWLINE_Kot ostale vrste premoga, je tudi lignit nastal iz ostankov rastlin, ker pa je po izvoru najmlaj\xc5\xa1i je v njem pogosto \xc5\xa1e jasno videti zgradbo lesa._NEWLINE_Najve\xc4\x8dja nahajali\xc5\xa1\xc4\x8da lignita so v zemeljskih plasteh, ki izvirajo iz krede in terciarja, najve\xc4\x8dji rudniki na svetu pa se nahajajo v Severni Ameriki in Evropi._NEWLINE_V Sloveniji so bili neko\xc4\x8d rudniki lignita v Senovem in Trbovljah, najve\xc4\x8dje nahajali\xc5\xa1\xc4\x8de pa je v Velenju.'